cyanic-selkie/wikianc huggingface dataset:
Audun Åge Røys
Røys har vært medlem av kommunestyret i Bremanger siden 1999. Først som leder av Levekårsutvalget og fra 2003 til 2011 leder av Kontrollutvalget i Bremanger kommune. Medlem av formannskapet fra 2011 til 2015. Han er bosatt i fiskeværet Kalvåg og er tidligere selvstendig næringsdrivende.
Long Bien-broen
Historie
Broen ble bygget i perioden 1898–1902 av det franske foretaket Daydé & Pillé. På byggetidspunktet var dette en av de lengste broene i Asia, med en lengde på 2500 meter. For det franske kolonistyret var brobyggingen av strategisk betydning for å sikre kontroll over Nord-Vietnam. Broen var opprinnelig en jernbanebro. Fra 1899 til 1902 jobbet mer enn 3000 vietnamesere med byggingen.
Før Nord-Vietnam ble en selvstendig stat i 1954 ble broen kalt Doumer-broen; den var oppkalt etter Paul Doumer, som var generalguvernør i fransk Indokina fra 1897 til 1902, og senere ble fransk president. Doumer og hans etterfølger Paul Beau klippet snoren ved den offisielle åpningen av broen den 28. februar 1903; tilstede var også den vietnamesiske keiseren Thành Thái og en stor folkemengde.
C. M. Mathiesen & Co.
Grunnleggeren var rørleggermester Carl Martin Mathiesen, og selskapet eies idag av Trond Dahl-Pedersen, som er 4. generasjons etterkommer.
Long Bien-broen
Historie
Broen ble tungt bombardert under Vietnamkrigen på grunn av den strategiske posisjonen (det var da den eneste broen over Den røde elv, og den eneste veiforbindelsen mellom Hanoi og den viktige havnen Haiphong). Det første angrepet fant sted i 1967, og broens midtspenn sviktet etter et angrep fra 20 amerikanske F-105 jagerfly. Forsvaret av Long Bien fortsatte å spille en stor rolle for Hanoi, og er ofte nevnt i dikt og sanger. I mai 1972 ble broen utsatt for et av de første koordinerte angrepene som skjedde ved hjelp av laserstyrte «smarte bomber», og broen ble så ødelagt av dette angrepet at det tok et år før den igjen kunne brukes.
Noma Dumezweni
Noma Dumezweni (født 1969) er en sørafrikansk-britisk skuespillerinne. Dumezweni har spilt i TV-seriene The Watcher fra 2022 og Made for Love (2021–2022). Hun har også medvirket i filmene Mary Poppins vender tilbake fra 2018 og Den lille havfruen fra 2023.
Lykling
Lykling (historisk: Løkling) er en bygd i Bømlo kommune i Vestland fylke, Norge. Tettstedet ligger på den sørvestlige delen av øya Bømlo. Landsbyen er ca. 12 kilometer (7.5 miles) nord for tettstedet Langevåg og ligger innerst i Lyklingfjorden, en liten bukt ved Nordsjøen i vest.
Lykling er blitt en populær turistattraksjon, hovedsakelig på grunn av sin historie med omfattende gullgruvedrift. Oppdagelsen av gull i 1862 av en ung gjeter, førte til utbygging i området. Tre store selskaper sto for virksomheten, hovedsakelig finansiert og drevet av engelske forretningsmenn.
I tillegg til gruvekonstruksjoner ble to hoteller, et hotellskip, flere bakerier, Lykling kirke, og en rekke butikker bygget. På det meste var arbeidet det rundt 500 mennesker i disse gruvene. Gruvevirksomheten startet i 1882 og endte i 1910. I løpet av disse 28 årene ble det tatt ut over 250 kilo (£ 550) rent gull i denne perioden. Dette er den største gulleutvinningen (per 2023) i Norges historie.
Kirkesvingen (Oslo)
Kirkesvingen (1-7, 2-16) er en vei på Grorud i Oslo. Den går sørøstover fra Pastor Blaauws vei like øst for Grorud kirke og dreier sørvestover før den munner ut i Teppaveien.
Navnet ble vedtatt i 1955.
Ria
Ria ( rias) er betegnelsen på en elvedal som er delvis nedsunket i havet. Dalen til en ria er ikke skapt av en isbre, og den tidligere elvemunningen ligger under havet som følge av historisk stigende havnivå, eller subsidens (landområde som har sunket). Ofte har disse fjord-liknende dalene et grenet mønster, som viser dalene, åsene og elvenes løp før nedsenkningen fant sted. Resultatet kan være en labyrint av øyer, sund og fjordarmer. En ria kan også være rett, nesten uten grener.
Riaskyst er en kystlinje med flere parallelle rias delt av åsrygger som går et stykke inn i landet.
Etymologi
Ordet ria kommer fra galisisk ría eller portugisisk ria, som er beslektet med det spanske og galisiske río eller det portugisiske rio, som betyr «elv». Store deler av den galisiske kysten i Spania er riaskyst.
Eksempler
Noen eksempler på rias rundt om i verden.
15. serierunde i OBOS-ligaen 2023
5 av kampene i '''15. serierunde i OBOS-ligaen 2023''' ble spilt lørdag 8. juli, mens 3 ble spilt søndag 9. juli.
Trond Dahl-Pedersen
Trond Dahl-Pedersen (født 19. juli 1954) er en norsk forretningsmann bosatt på Lysaker i Bærum kommune.
Han er har aksjemajoriteten og er styreleder i Brickwall, som er moderselskap for C. M. Mathiesen & Co., Scanpipe Engineering, Cema, Aktieselskabet Hasle Brug og C M Mathiesen Teknikk. I 2009 står han oppført med 0 kr i inntekt, og 113 741 835 kr i formue.
Dahl-Pedersen er gift med siviløkonom og forfatter Ellen Kristin Dahl-Pedersen.
Oddvar Ruud
Oddvar Ruud (født 2. april 1953) er en norsk gitarist/komponist og tekstforfatter. Han ga ut en plate med gruppa Franklin i 1989 ved navn Bombadilla days som solgte i mer enn 30,000 eksemplarer. På dette albumet var også en av Norges største hits gjennom alle tider, Bombadilla Life, som i tillegg til Franklin Klaus und Klaus, Smurfene, Dusty Cowshit og Ingmar Nordströms har spilt inn versjoner av. I 1990 kom albumet All the fun in the world med sangen Don't say goodbye. Denne sangen er innspilt av en rekke artister, bl. a. i Australia og Finland. Oddvar Ruud har tre barn, to sønner og en datter.
Ruud har i løpet av de siste 10 årene laget musikk til en rekke av Norges største events, blant andre Troll As 10-årsjubileum og Norsk Hydros 100-årsjubileum.
Han ga i januar 2009 ut CD-en Rainbows over River Hill sammen med bandet Rivermen. CD-en inneholder 12 nye sanger.
Sammen med eks-fotballspiller Arne Møller har Ruud de siste årene også holdt en lang rekke motivasjonskurs for bedrifter under tittelen Cabadraget.
I 2011 fikk han jobben som daglig leder ved Rauma kulturhus. Han avtrådde som kulturhussjef i august 2013.
Norgesmesterskapet i gymnastikkhjul 2011
Norgesmesterskapet i gymnastikkhjul 2011 ble arrangert 30. april - 1. mai 2011 på Lillehammer. Arrangør var Norges Gymnastikk- og Turnforbund, og mesterskapet ble avholdt sammen med Ungdomslekene 2011.
Iron Dome
Iron Dome (, kippat barzel) er et mobilt luftvernsystem utviklet av Rafael Advanced Defense Systems som kan operere i all slags vær. Systemet er designet for å avskjære raketter med kort rekkevidde og granater skutt fra distanser på mellom 4 km til 70 km og hvor banen kan treffe befolkede områder. Israel håper at de kan øke rekkevidden til hvor systemet kan avskjære fra dagens maksimum på 70 km til 250 km og gjøre det mer fleksibelt så det kan avskjære raketter som kommer fra forskjellige sider samtidig.
Iron Dome ble satt i drift den 27. mars 2011 nær Beersheba. Den 7. april 2011 avskar systemet suksessfullt en Grad-rakett skutt ut fra Gaza for første gang. 10. mars 2012 rapporterte The Jerusalem Post at systemet skjøt ned 90 % av rakettene skutt ut fra Gaza som ville ha landet i befolkede områder. Offisielle kilder har indikert at systemet hadde avskåret flere enn 400 raketter innen november 2012. Den 19. november 2014 skrev forsvarsjournalist Mark Thompson at selv om disse tallene var umulige å verifisere, så tyder få israelske dødsfall på at Iron Dome er det mest effektive og mest testede missilskjoldet verden noensinne har sett.
Neanops
Neanops er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små, avlange, brunrøde, blinde løpebiller. Hodet er avrundet firkantet med forholdsvis lange kjever, fasettøyne mangler. Pronotum er hjerteformet, omtrent så langt som bredt. Dekkvingene er ovale med litt uregelmessige punktstriper og flere kraftige børstepunkter.
Levevis
Artene lever i huler.
Utbredelse
Artene er kjent fra New Zealand.
1. divisjon ishockey for menn 1967/68
1. divisjon ishockey for menn 1967/68 var den 29. sesongen på øverste nivå i norsk ishockey. De fire beste fra grunnspillet gikk videre til sluttspillserien for å kåret Norgesmesteren. De to siste i grunnspillet rykket ned til 2. divisjon.
Sluttspillet
Se NM i ishockey 1968
Basketball under Sentralamerikanske og karibiske leker 1978
Basketball under Sentralamerikanske og karibiske leker 1978. Basketball var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var trettende gangen som basketball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant mennenes turnering og Cuba vant dameturneringen.
Tabea Alt
Tabea Alt (født 18. mars 2000) er en tysk gymnast som konkurrerer i apparatturn.
Hun representerte Tyskland under Sommer-OL 2016 i Rio de Janeiro, der hun ble nummer 6 i mangekamp lagkonkurranse.
Regner Grasten
Regner Grasten er en dansk filmprodusent. Han er kjent for å ha produsert filmene om Krummerne, basert på Thøger Birkelands bøker, og filmene om Anja og Viktor, basert på Dennis Jürgensens bok Kærlighed ved første hik. Senest laget han en amerikansk nyinnspilling av den første filmen med Anja og Viktor. I 1995 var han med på å produsere skrekkfilmen Siste time
Kvalifisering til EM i fotball 2016, gruppe E
Kvalifisering til EM i fotball 2016, gruppe E begynner 8. september 2014 og ender 12. oktober 2015.
Kamper
Kampoppsettet ble offentliggjort samtidig med at gruppene ble trukket. De ble trukket 23. februar 2014 i Nice. Tidene er oppgitt i norsk tid med lokal tid i parentes.
VM i judo 2003
VM i judo 2003 (verdensmesterskapet i judo) ble arrangert i Osaka i Japan i 2003.
Graham Coxon
Graham Coxon (født 12. mars 1969) er en britisk gitarist, låtskriver og kunstner, mest kjent som gitarist i den britiske indie rock-gruppa Blur. Sammen med Blur har han gitt ut åtte album, fra Leisure i 1991 og til The Magic Whip i 2015. I perioden 2002 til 2008 var han ikke en del av gruppa, på grunn av stridigheter med de andre medlemmene. Han har hatt sin egen solokarriere siden 1998. I tillegg til å være musiker, er Coxon billedkunstner: han har blant annet designet coveret på alle soloalbumene sine, samt Blur-albumet 13.
Rebecca Gayheart
Rebecca Gayheart (født 12. august 1971 i Hazard i Kentucky) er en amerikansk skuespiller som har opptrådd på film og TV.
Graham Coxon
Tidlig liv
Coxon ble født i Rinteln i Vest-Tyskland, hvor faren Bob Coxon, var stasjonert som en klarinettist og korpsleder i British Army. Som barn flyttet han først til Spondon, utenfor Derby, som gjode at han ble Derby County-supporter. Senere flyttet han til Colchester i Essex i Sør-England, hvor han vokste opp og møtte Blur's frontfigur Damon Albarn på The Stanway School da han var 11 år gammel. Han dukket også opp to ganger på det populære barne-TV-programmet Blue Peter på BBC.
Rebecca Gayheart
Tidlige liv
Gayheart ble født i Hazard i fylket Perry, og vokste opp i Pine Top i fylket Knott i Kentucky, som datter av en gruvearbeider og kullbilsjåfør. Hun er av irsk, italiensk og tysk avstamning. Hun flyttet til New York City i en alder av 15 år, der hun avsluttet sin utdannelse ved New York's Professional Children's School og senere ved Lee Strasberg Institute.
Karriere
I sin første filmrolle dukket Gayheart i 1990 opp i kortfilmen «Whatever Happened to Mason Reese?» som Mason Reese. Hun opptrådte også i den Ratner-regisserte musikkvideoen «Nuttin Men Love» fremført av Heavy D and the Boyz.
I 1992 fikk Gayheart sin første store rolle i såpeoperaen Loving som karakteren Hannah Mayberry. I 1993 og 1994 hadde hun en tilbakevendende rolle i serien Vanishing Son. I 1994 og 1995 spilte Gayheart rollen som Bess Martin i science fiction-serien Earth 2. I 1995 hadde hun en tilbakevendende rolle som Antonia Marchette i serien Beverly Hills, 90210 som Luke Perry sin kjæreste.
Gayheart har vært fast inventar i TV-serien Wasteland i 1999, og i Dead Like Me, Vanished, og Nip / Tuck. I 2007 var Gayheart gjestestjerne i serien Ugly Betty som Jordan, en av ex-kjærestene til Alexis Meade. Gayheart spilte hovedrollen i Broadway-komedien, Boeing-Boeing der hun blant annet spilte mot Christine Baranski, Mark Rylance, Greg Germann og Missi Pyle.
Personlige liv
Gayheart var en stund forlovet med regissøren Brett Ratner. Hun og skuespiller Eric Dane giftet seg 29. oktober 2004, de fikk en datter i 2010.
Hilde Lengali
Hilde Bernhart Lengali (født 14. april 1969) er en norsk aktivist og politiker.
The Super League
The Super League er en planlagt turnering for de største fotballklubbene i Europa. Konseptet har vært påtenkt lenge, men først i 2021 ble de konkrete planene presentert.
Klubbene som ble utpekt til å delta i ligaen var:
Hilde Lengali
Utdannelse
Lengali har studert statsvitenskap og global forståelse.
The Super League
Finansiering av The Super League skulle komme fra JP Morgan Bank som garanterte for 6 milliarder dollar.
Hilde Lengali
Yrkesliv og politisk virksomhet
I perioden 1988–2003 jobbet hun frivillig for Røde kors, Nei til EU og Framtiden i våre hender. Hun var spesielt engasjert i arbeidet med Agenda 21 i Nordland. I 2007 ble hun ansatt som daglig leder for Steinerskolenes foreldreforbund, en stilling hun fortsatt sitter i (2020).
Fra 1999 til 2003 var hun kommunestyrerepresentant og gruppeleder for Senterpartiet i Gildeskål, og leder av oppvektskomiteen. Hun var nestleder i Nordland Senterparti og leder for Gildeskål Senterparti. Hun var også koordinator for Kvinnenettverk i Nordland og styreleder for Kunnskapssenteret i Gildeskål.
Lengali var husmor med omsorg for egne barn (født 1992, 1993, 1995, 1997, 1999 og 2002) i perioden 1992 - 2007. Fra 2007 til dd er hun daglig leder i Steinerskolenes foreldreforbund.
Fra 2009 var hun aktiv i Miljøpartiet De Grønne (MDG) som partisekretær, medlem i landsstyret og initiativtaker og første leder av Grønt Kvinnenettverk. Hun ledet prinsipprogramkomiteen og satt som fast medlem av sentralstyret fra 2012 – 2017. Lengali bidro til oppstart av flere fylkeslag og lokallag for partiet, og var førstekandidat for partiet i Buskerud ved stortingsvalget i 2013. Hun ble valgt inn som første representant for partiet i kommunestyret i Hurum ved valget i 2015 og satt i helse- og omsorgskomiteen. I 2018 meldte Lengali seg ut av MDG.
Tresfjord museum
Tresfjord museum er et bygdemuseum i bygda Tresfjorden i Vestnes kommune i Møre og Romsdal.
Museet ble åpnet i 1949 og har forskjellige gårdsbygninger fra 1800-tallet.
Pauline Schäfer
Pauline Schäfer (født 4. januar 1997) er en tysk gymnast som konkurrerer i apparatturn.
Hun representerte Tyskland under Sommer-OL 2016 i Rio de Janeiro, der hun ble nummer 6 i mangekamp lagkonkurranse.
Under Sommer-OL 2020 i Tokyo som ble arrangert i 2021, deltok hun i kvalifiseringen uten å klare å kvalifisere seg til noen finaler.
Basketball under Sentralamerikanske og karibiske leker 1982
Basketball under Sentralamerikanske og karibiske leker 1982. Basketball var en av flere sporter i de fjortende sentralamerikanske og karibiske leker som ble arrangert i Havanna på Cuba i perioden 7. til 18. august 1982. Det var fjortende gangen som basketball var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.
Billie Jean King Cup 2022
Billie Jean King Cup 2022 var en tennisturnering som fant sted gjennom hele 2022. Finalesluttspillet ble spilt i Glasgow i Storbritannia fra 8. til 13. november 2022.
Metlakatla (Alaska)
Metlakatla (IPA: /ˌmɛtləˈkætlə/ (Tsimshianske språk: Maxłakxaała eller Wil uks t’aa mediik) er en landsby på Annette Island i Prince of Wales-Hyder Census Area i Alaska i USA. Ved folketellingen i 2000 var befolkningen 1,375; dette hadde vokst til 1,405 ved folketellingen i 2010.
Østlandske Fryserier AS
Østlandske Fryserier AS var en norsk bedrift som drev fryse og kjølelagring beliggende på Lysaker ved grensen til Oslo i vest. De hadde også virksomhet i Oslo, Larvik og Trondheim, samt på Rudshøgda.
Østlandske Fryserier ble etablert tidlig i 1930-årene av. De drev i all hovedsak med nedfrysning av produkter for Findus fra slutten av 1950-årene. I 1963 startet de med det samme for Frionor Norsk Frossenfisk AL. I 1988 deles virksomheten i to. Dette muliggjør salg av Østlandske Fryserier Drift AS til Frigoscandia AB i 1989, nå en del av Bring Frigo. Østlandske Fryserier Eiendom AS rev kjølelagrene i Strandveien på Lysaker i 1994. Nytt hovedkontor for rederiet Wilh. Wilhelmsen ble bygget på eiendommen.
Raulandstua
Raulandstua er en stuebygning fra gården Søre Rauland i Uvdal i Nore og Uvdal kommune i Numedal. Den ble oppført i lafteverk i 1238 Stua ble innkjøpt til det nystiftede Norsk Folkemuseum i 1895 og gjenreist i friluftsmuseet på Bygdøy i 1899. Raulandstua er som kulturminne fra middelalderen automatisk fredet etter lov om kulturminner.
Planløsning og konstruksjon
Raulandstua har som de fleste bevarte stuer fra middelalderen treromsplan. En tverrgående laftevegg deler planen i to deler, som opptar henholdsvis 1/4 og 3/4 av lengden. Den smaleste delen er delt i to av en sleppevegg. Ytterst mot tunet ligger forstue|forstua med inngangsdør, og bak denne koven eller kleven. Over disse to rommene på grunnplanet ligger et loft eller trev, ramen, som opprinnelige hadde inngang fra en sval på gavlveggen. Fra forstua er det dør til det nesten kvadratiske stuerommet, som med et areal på 57 m² er uvanlig stort. Stua er en årestue med åpent rom helt til taket. Åpningen midt i taket, ljoren, var den eneste lyskilden, og den tjente også til å slippe ut røyken fra åren eller ildstedet midt på gulvet. Langveggene er 4 m høye innvendig, og den samlede høyden fra gulv til møne ca. 6 m. Årestuer måtte være høye for at røyken fra åren skulle holde seg over hodehøyde. Foran inngangsfasaden har det opprinnelig vært en sval. Svalen på gavlveggen er nå helt åpen, men var opprinnelig lukket med en tilevegg.
På Folkemuseet ble stua satt opp uten åre, fordi det var tvil om hvor den opprinnelig hadde vært. Stua har jordgulv, og langs veggen grove moldbenker fylt med jord, som både var til å sitte på og til å isolere mot trekk mellom gulv og vegger. Ellers er langbordet det eneste inventarstykket, og det antas å ha fulgt huset helt fra middelalderen.
Stua har sperretak understøttet av to par langsgående åser, kalt «bjørnerygger». De opprinnelige åsene fra middelalderen ble fornyet i forbindelse med en omfattende reparasjon i 1671. Åsene bidrar til å fordele taklasten på alle fire vegger, men hindrer ikke sidetrykket fra sperrene som presser langveggene utover. For å motvirke sidetrykket er to digre tverrbjelker eller beter laftet inn mellom de to øverste veggstokkene 1 – 1,5 m fra tverrveggene. De har høyt og smalt tverrsnitt, og på sidene som vender mot midten av rommet er det skåret inn langstrakte blindbuer. Lignende blindbuer er også skåret inn utvendig på stokk nr. 2 i nordre langvegg.
Fra stuerommet er det dører i tverrveggen både til forstua og til kleven.
Portalen
Inngangsdøren har beitskier med ulik form. Som vanlig i middelalderen er veggstokkene felt inn i en not i beitskiene. Begge har utskåret dekor etter forbilder fra middelalderens steinarkitektur. Den venstre er formet som en flat pilaster med base og kapitel, og med utskåret rankedekor i romansk stil. Den høyre har form som en halvsøyle hvor skaftet er adskilt fra base og kapitel med vulster. I stokken over døråpningen er en blindbue skåret inn, slik at forsiden i buesegmentet ligger i plan med beitskienes front. Over buen er en runeinnskrift risset inn: «Þorgautr Fivil mik gerði», Torgaut Fivil gjorde meg. Hva Torgaut gjorde, er usikkert – det var sannsynligvis selve huset. Både runene og språkformen bekrefter den dendrokronoligiske dateringen til 1200-tallet. Under runeinnskriften har Jon Roulan risset inn navnet sitt og årstallet MDCCXXXIIII, 1734. Det er antagelig året da stua ble ombygget og trolig fikk peis og vinduer.
Raulandslaftet
Veggene er laftet av forholdsvis grovt rundtømmer, og laftehogget er utført på den måten som har fått navn etter nettopp denne stua, raulandslaft. Dette er den eldste kjente forekomsten av en type laft som ble utbredt før svartedauen, og som fortsatte i bruk også i nyere tid. I motsetning til det jevngamle findalslaftet ligger halsen i raulandslaftet midt i stokktverrsnittet, noe som gjør laftehodet mindre utsatt for brudd. I underhogget har tømrerne satt igjen en kloss («garpe», «barke» eller «kverke») som passer inn i overhogget til den underliggende kryssende stokken og sikrer stabilitet mot vridning og sideveis forskyvning. Hoggemåten gir halsen et T-formet tverrsnitt. På begge sider av overhogget er det hogd kinninger som gir god tilslutning til skråflatene i neste stokks underhogg.
Til Folkemuseet
Ved stiftelsen av Norsk Folkemuseum i 1894 hadde grunnleggeren Hans Aall planlagt at et friluftsmuseum skulle inngå i prosjektet. Tomtespørsmålet ble ikke løst før en del av eiendommen Dronninghavn på Bygdøy ble innkjøpt i 1898. Men allerede i 1895 begynte Aall å lete etter bygninger til oppsetting i museet, og Raulandstua var den første som ble innkjøpt, etter råd fra antikvar Nicolay Nicolaysen, leder av Fortidsminneforeningen. Helt siden 1859 hadde Foreningen vært oppmerksom på dens verdi og sørget for at den ble oppmålt av arkitekt Christian Christie. Nicolaysen forsøkte å sikre i hvert fall deler av bygningen, dersom eieren ville modernisere den. Foreningen måtte i 1889 avslå et tilbud om å kjøpe stua for 1200 kroner på grunn av dårlig økonomi. Nicolaysen forsøkte også uten hell å få den plassert på Kristiania kommunes friluftmuseum Heftyesamlingen på Frognerseteren. Folkemuseet gikk 1. mars 1895 inn som kjøper i Foreningens sted og tok sjansen på å overta den uten tomt til gjenreisningen. Prisen endte på 1000 kroner. I mars ble stua demontert under oppsyn av utsendt arkitekt, og i april ble den fraktet med slede til Kongsberg. Etter lagring på stasjonen ble den transportert gratis med jernbane til hovedstaden og lagret på Vestbanestasjonen inntil videre. Gjenreisningen av denne og fire andre bygninger som allerede var innkjøpt ble påbegynt umiddelbart etter tomtekjøpet og var fullført i 1899.
Samtidig med Raulandstua overtok museet som gave Grøslistua fra gården Grøsli i Flesberg fra ca. 1650. Den har også treromsplan og omtrent samme areal, men har peis med røykpipe, betydelig lavere vegger med vinduer, og tak med mønsås og uten ljore. Også den sto ferdig i 1899. Ideen med de to stuene var å vise forskjellene mellom middelalderens årestuer og peisestuene som ble vanlige på 1600-tallet, og endringene i byggeskikken som innføringen av peisen førte til. Stuerommet ble innredet med peis og høysete diagonalt i hvert sitt hjørne, og inngangsdør og veggfast seng i de to andre hjørnene.
Senere endringer
Etter at stua ble oppført, ble bygningsskader utbedret med ujevne mellomrom. Etter ca. 15 år ble søndre stavlegje helt eller delvis skiftet ut, og det samme skjedde med nordre stavlegje i 1436. Mer omfattende reparasjoner ble gjort i 1671 eller kort tid senere. Da ble åsene og hele røstet i vestre gavlvegg fornyet, og det ble lagt inn en ekstra bjelke tvers over rommet, fire omfar lavere enn vestre bete. Den kan ha hatt en annen plassering opprinnelig, kanskje som bæring for en himling.
Det har vært antatt at stua fikk peis i sørøstre hjørne i stedet for åren i forbindelse med en ombygging som dateres av innskriften fra 1734, men dette kan også ha skjedd i forbindelse med reparasjonen i 1671. Siden ljoren måtte stenges da peisen ble satt inn, måtte stua samtidig få vinduer. Det ble skåret ut åpninger for to vinduer i vestre gavlvegg og ett i sørveggen. Disse ble kubbet igjen da huset ble gjenreist på Folkemuseet.
Basketball under Sentralamerikanske og karibiske leker 1986
Basketball under Sentralamerikanske og karibiske leker 1986. Basketball var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var femtende gangen som basketball var med i de sentralamerikanske og karibiske leker. Det var to turneringer, en for menn og en for kvinner. Panama vant mennenes turnering og Cuba vant dameturneringen.
Takahashi Korekiyo
Takahashi Korekiyo (født 27. juli 1854, død 26. februar 1936) var en japansk politiker og den tjuende statsministeren for Japan fra 13. november 1921 til 12. juni 1922.
Liv og virke
Takahashi var kjent som en ekspert på finans og økonomi i løpet av sin lange politiske karriere. Takahashi ble født i Edo (dagens Tokyo) som den illegitime sønnen til en hoffmaler. Han studerte engelske språk og amerikansk kultur på en privat skole som ble drevet av misjonæren James Hepburn, og han dro utenlands for å studere i London i England. Etter at han kom tilbake til Japan fra England, ble Takahashi den første rektoren ved Kyōritsu Gakkō videregående skole som ligger i Tokyo, (dagens Kaisei videregående skole) og samtidig arbeidet han som statlig byråkrat på et lavere nivå innenfor det japanske utdanningsdepartementet. Senere fikk han seg en ministerpost innenfor Landbruks- og handelsdepartementet.
Takahashi hjalp til med å organiserte det nye patentsystemet i Japan. På et tidspunkt sa han opp alle sine offentlige stillinger og reiste til Peru for å starte sin egen bedrift, men dette foretaket mislyktes. Takahashi ble ansatt i Japans bank i 1892, og hans talenter ble snart anerkjent på et høyere nivå, idet han ble utpekt som den neste visepresidenten i den samme banken, i 1898.
I 1913 ble Takahashi utnevnt til finansminister av statsministeren Yamamoto Gonnohyoe og han ble medlem av det politiske partiet Rikken Seiyūkai. Takashi ble også utnevnt til finansminister av statsminister Hara Takashi og hans nye regjering i 1918. Da Hara Takashi ble utsatt for et attentat og ble myrdet i 1921 ble Takahashi valgt ut til å etterfølge ham som den andre kristne statsministeren noensinne i Japan.
Takahashi fortsatte å tjene som finansminister under administrasjonene til de neste statsministerne Tanaka Giichi (1927–1929), Inukai Tsuyoshi (1931–1932), Saito Makoto (1932–1934) og Okada Keisuke (1934–1936). Til tross for hans betydelige suksess med å bekjempe bivirkningene av den store depresjonen og den påfølgende verdensomspennende finanskrisen som begynte på Wall Street i 1929, så gjennomførte han en finanspolitikk som innebærer en kraftig reduksjon av militære utgifter som gjorde at han fikk seg mange fiender innenfor det japanske militære, og han var blant dem som ble drept av en gruppe opprørske offiserer, den 26. februar 1936.
Africa (navn)
Africa er et engelsk og spansk fornavn for begge kjønn, hovedsakelig brukt som kvinnenavn.
Etymologi
Navnet Africa er på engelsk brukt med referanse til kontinentet Afrika. Dette navnet har latinsk opprinnelse fra africa terra, «landet til afri». Afriene var en stamme i området rundt Karthago. Opprinnelsen til stammenavnet kan kobles til det fønikiske afar, «støv». Andre foreslåtte opprinnelser er latinske aprica, «solfylt», og greske aphrike, «uten kulde».
África er en spansk form av navnet. Det er ofte gitt med referanse til Vår Frue av Afrika (spansk: Nuestra Señora de África), skytshelgenen for den spanske enklaven Ceuta i Nord-Afrika.
Africa er også en anglifisert form av irske Aifric, som muligens betyr «behagelig».
Hong Un-jong
Hong Un-jong (født 9. mars 1989) er en nordkoreansk gymnast som konkurrerer i apparatturn.
Hun representerte Nord-Korea under Sommer-OL 2016 i Rio de Janeiro, der hun ble nummer 5 i hopp. Hun tok gull i samme øvelse under Sommer-OL 2008.
Gjødselbiller
Gjødselbiller (Aphodiinae) er en artsrik gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned. (Tidligere ble gruppen regnet som en egen familie, Aphodiidae).
Utseende
Små til middelstore (0,8 – 16 millimeter) biller, forholdsvis slanke med kraftige bein, antennene har ni eller sjeldnere åtte ledd og ender i en vifte som består av tre ledd. Kroppen er mer eller mindre sylindrisk, de fleste er glatte og svarte eller brunlige på farge. Hos noen arter har hannene påfallende knøler på hodet, som er skovlformet. Beina er utviklet til korte, men kraftige gravebein. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige, men ikke spesielt store kjever og tre par korte, kraftige bein.
Levevis
Disse billene har larver som utvikler seg i møkk, noen arter også i kompost. De graver gjerne i løs jord, men er ikke så dyktige gravere som artene i gjødselgravere (Scarabaeinae). Svært mange av artene i denne gruppen har gått tilbake og blir i dag regnet som truede, trolig mest på grunn av endrede driftsformer i husdyrholdet.
Systematisk inndeling
Gruppen blir delt inn i ca. 280 slekter.
Billy J. Kramer
Billy J. Kramer (født William Howard Ashton 19. august 1943 i Bootle utenfor Liverpool), er en engelsk musiker og sanger, mest aktiv i den tidlige delen av British Invasion/Merseybeat-utviklingen mellom 1963 og 1965. Kramer hadde Brian Epstein som manager, og fikk dermed tilgang til sanger skrevet av John Lennon og Paul McCartney, noe som i stor grad var grunnlaget for hans suksess.
Han var lærling hos British Railways og gitarist i et band han hadde dannet, «The Coasters». Han hadde valgt «Kramer» fra telefonboken og forandre William til Billy. Kort tid etterpå ble han sanger. Kramer var på vei ut av gruppen for å satse fullt på British Railways da han fikk et tilbud fra Brian Epstein om å bli tatt over av ham. Samtidig ble det foreslått av Lennon at han skulle legge inn en J. for å skille seg enda mer ut (om han ble spurt, skulle J. stå for Julian, noe Kramer sto over, da han synes navnet virket for snobbete).
Kramer valgte i 1964 sangen «Little Children», den første singlen som ikke var gitt dem av The Beatles, og denne ble en ny nummer 1 i Storbritannia og kom på sjuende i USA, og dermed bandets beste hit. Deretter fikk de sin siste Lennon-McCartney sang i «From a Window», der de såvidt greide topp 10. Et mislykket forsøk på en ballade i «It's Gotta Last Forever» nådde aldri opp i Storbritannia og kom på 67.-plass i USA. Deres siste hit ble «Trains and Boats and Planes», som fikk en 12.-plass. Uten evne til selv å skrive sanger og være med på den musikalske utviklingen, forsvant dermed Kramer fra søkelyset. Etter noen mislykkede forsøk til og begynnende alkoholproblemer for Kramers del, brøt Kramer og Dakotas samarbeidet. Kramer prøvde seg på egen hånd med lite hell.
I 1983 ga han ut et eget album, og året etter forlot han Storbrtiannia etter skilsmisse og alkoholproblemer. I 2013 kom han ut med albumet «I Won the Fight»
Ingrid Jørgensen Dragland
Ingrid Jørgensen Dragland (født 16. oktober 1965 ) er en norsk skuespiller.
Hun er fast ansatt på Det Norske Teateret i Oslo, hvor hun blant annet har spilt i stykker som Rytmar frå verdsrommet (2015) og Woyzeck (2014).
Hun har også hatt roller i filmer og TV-serier som Varg Veum – Dødens drabanter (2011) og Hotel Cæsar (2009).
Dragland har medvirket i Terje Formoes sommerforestillinger om Kaptein Sabeltann fra 2007 til 2009 som Grufull. I 2011 spilte hun trollkvinnen Miriam av Gral. Hun har også vært med på filminnspilling av Kaptein Sabeltann og den forheksede øya i 2008.
Sykling under Sommer-OL 2016 – Lagsprint menn
Heat
1. heat
3. heat
4. heat
Finaler
Finale
Bronsefinale
Samira Amirova
Samira Amirova (født 2. april 1998) er en usbekisk gymnast som konkurrerer i rytmisk gymnastikk.
Hun representerte Usbekistan under Sommer-OL 2016 i Rio de Janeiro, der hun ble nummer 12 i mangekamp lagkonkurranse.
Dipa Karmakar
Dipa Karmakar (født 9. august 1993 i Agartala i Tripura i India) er en indisk gymnast som konkurrerer i apparatturn.
Hun representerte India under Sommer-OL 2016 i Rio de Janeiro, der hun ble nummer 4 i hopp.
Hun mottok den indiske utmerkelsen Padma Shri for sitt sportslige virke i 2017.
Johannes Tornberg
Johannes Tornberg (født 1640, død 1717) var en svensk prest med følgende virke: Adjunkt i Övertorneå (1666-1667), kapellan i Nedertorneå (1668-1669), Hieteniemi (1670-1674), sogneprest i Kautokeino (1675-1681), Jukkasjarvi (1682-1686) og i Övertorneå (1687-1717). Han var sønn av Nicolaus Nicolai Ulopolitanus og en datter av Nicolaus Philippi Falk. Broren hans Anders Nicolai Tornensis, født ca 1625, død 1705 fikk mange etterkommere i Kautokeino.
I januar 1717 ble han overfalt og mishandlet til døde av russiske soldater på plyndringstokt. Kjeppen finnes i dag oppbevart i Øvertorneå kirke. I denne perioden pågikk den store nordiske krig.
Homaloderodes
Homaloderodes er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små, spinkle, blinde, blankt gulbrune løpebiller.
Levevis
Artene lever i huler, der de trolig ernærer seg av andre smådyr.
Utbredelse
Slekten er utbredt i Chile.
Systematisk inndeling
Systematikken følger Carabidae of the World.
The Lovin’ Spoonful
The Lovin' Spoonful er en amerikansk musikkgruppe dannet i 1965 i New York City. Bandets musikk er i hovedsak folkrock og poprock, med trekk av country.
I gruppens mest aktive år var gitaristen, munnspilleren, sangeren, komponisten og låtskriveren John Sebastian den dominerende figuren, og han skrev flesteparten av låtene. De andre originalmedlemmene var Steve Boone (bassgitar), Zal Yanovsky (gitar) og Joe Butler (trommeslager).
De fikk to øyeblikkelige hits i 1965 med de selvkomponerte «Do You Believe In Magic» og «You Didn't Have to Be so Nice», begge poprocklåter. Begge kom inn på topp 10 på respektive 9.- og 10.-plass. Deres neste hit, «Daydream», utgitt i 1966, var markant forskjellig, en slags folkrock-vise i slentrende tempo med bare akustisk gitar og ingen koring. Slik viste The Lovin' Spoonful ikke var fanget i British Invasion-musikken som begynte å avta. Sangen kom på andreplass på listene. Etter «Daydream» kom The Lovin' Spponful med en hit igjen fra førstealbumet i «Did You Ever Have to Make up Your Mind», med mer folkrock-stil med flørt med country. Dette ble en ny andreplass.
Igjen dramatisk forskjellig fra denne sangen var neste hit, også den fra 1966, «Summer in the City». Sangen var mer rockete enn tidligere utgivelser. Låten var også et samarbeid mellom samtlige medlemmer i gruppa. Sangen ble bandets eneste nummer 1 hit. Det ble vanskelig for dem å følge opp suksessen. «Rain on the roof», en enkel folkrock-sang-vise med harpe, fikk en 10.-plass, før de fulgte opp med «Nashville Cats», en svært country-preget låt som fikk dem på åettendeplass. Dette var deres siste topp 10-sang.
I 1967 begynte bandet å falle sammen da Boone og Yanovsky ble fengslet for bruk av marijuana. Yanovsky forlot gruppen og ble erstattet av gitaristen og musikkprodusenten Jerry Yester. Året etter gikk John Sebastian ut av Lovin' Spoonful for å bli soloartist. Albumet Revelation: Revolution '69 ble innspilt utan Sebastian, og var gruppens siste studioalbum.
The Lovin' Spoonful ble valgt inn i Rock and Roll Hall of Fame i 2000.
Valeriya Davidova
Valeriya Davidova (født 15. desember 1997) er en usbekisk gymnast som konkurrerer i rytmisk gymnastikk.
Hun representerte Usbekistan under Sommer-OL 2016 i Rio de Janeiro, der hun ble nummer 12 i mangekamp lagkonkurranse.
Grand Prix SAR La Princesse Lalla Meryem 2022
Grand Prix SAR La Princesse Lalla Meryem 2022 var en tennisturnering, og del av WTA-touren 2022 som fant sted i Rabat i Marokko fra 15. til 21. mai 2022.
Det ble konkurrert i singel og dobbel for kvinner på grus.
Let’s Dance
Let's Dance kan sikte til:
Pseudoniphargus burgensis
Pseudoniphargus burgensis er en art av slekten Pseudoniphargus innen familien Pseudoniphargidae som igjen er en av fem familier som inngår i overfamilie Allocrangonyctoidea, infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Arten er funnet i provinsen Burgos i Spania.
Internrente
Internrente er et bedriftsøkonomisk nøkkeltall som brukes for å vurdere ulike alternative investeringer mot hverandre. Internrenten er den renten som gir en nåverdi av fremtidige kontantstrømmer lik 0.
Michael Larabel
I tillegg er han også skribent i Fedora News og Linux+DVD Magazine og er taler ved konferanser som Southern California Linux Expo.
Internrente
Formelen for nåverdi er:
De anatoliske beyliker
De anatolske beyliker (tyrkisk: Anadolu Beylikleri, osmantyrkisk: Tevâif-i mülûk, Beylik) var små tyrkiske fyrstedømmer, som ble ledet av en bey. Fyrstedømmene ble etablert i Anatolia etter Rum-sultanatets fall på slutten av 1200-tallet. Det osmanske rike overtok senere som dominerende makt.
Historisk bakgrunn
Seldsjukkene etablerte fra slutten av 1000-tallet den sterkeste stat i Anatolia, Rum-sultanatet. De anatolske fyrstedømmene, betegnet som beyliker eller emirater, oppsto i Anatolia etter dette seldsjukksultanatets fall på slutten av 1200-tallet. I slaget ved Kösedağ i 1243 tapte Rum-sultanatet for mongolene og Rum-seldsjukkene ble vasaller under ilkhanene basert i Persia. I denne situasjonen oppsto det et makttomrom i Anatolia. Forskjellige tyrkiske fyrstedømmer vokste fram, øst for Det bysantinske riket i de sentrale og østlige delene av Anataolia. Blant dynastiene som etablerte seg var osmanene, karamanidene, artukidene, danishmendene, saltukidene og mengujekidene.
Beylik
Ordet «beylik» betyr et territorium under ledelse av en bey. Bortsett fra i Anatolia, blir uttrykket brukt om osmanske statlige institusjoner i de stort sett selvstyrte regentskapene ved kysten av dagens Tunisia og Algerie på slutten av 1500-tallet.
Basketball under Sentralamerikanske og karibiske leker 1993
Basketball under Sentralamerikanske og karibiske leker 1993. Basketball var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var syttende gangen som basketball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant mennenes turnering og Cuba vant dameturneringen.
Sandkrypere
Sandkrypere (Aegialiinae) er en gruppe av biller som hører til familien skarabider (Scarabaeidae). Både larven og de voksne billene graver i sand.
Utseende
Små (2 – 5 millimeter) biller, nokså tettbygde med kraftige bein, antennene ender i en vifte. Kroppen er mer eller mindre sylindrisk, de fleste er glatte og svarte eller brunlige på farge. Beina er utviklet til kraftige gravebein. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige, men ikke spesielt store kjever og tre par korte, kraftige bein.
Levevis
Aegialiinae er knyttet til sandete områder, særlig havstrender og elvebredder, der de graver i sanden.
Utbredelse
Gruppen er utbredt over store deler av Jorda, men er ikke kjent fra Afrika.
Saltskje
Saltskje er et miniatyrredskap som brukes sammen med en saltskål. Det er en historisk og nostalgisk gjenstand fra en tid før bordsalt var finkornet, slik det er i dag. Skjeen i seg selv varierer fra 5 til 7,5 cm lang og har en sirkulær skålformet endestykke som måler ca. 0,8 til 2 cm. De finnes i et bredt spekter av materialer, inkludert glass, sølv, tre, elfenben, bein, skall og plast.
Sandkrypere
Systematisk inndeling
Ofte blir alle de europeiske artene ført til slekten Aegialia.
Saltskje
Som en måleenhet i gamle oppskrifter er 1 saltskje (ssp) = 0,25 teskje (ts), eller 1,25 ml.
På grunn av endringene i bearbeidingen av salt for forbrukerbruker, har den åpne saltskålen og den medfølgende saltskjeen i blitt foreldet, etter å ha blitt erstattet av hverdagens saltbøsse. De er imidlertid et populært samleobjekt og brukes fremdeles i dag som litt nostalgi på mange spisebord.
Luiza Ganieva
Luiza Ganieva (født 11. november 1995) er en usbekisk gymnast som konkurrerer i rytmisk gymnastikk.
Putzeysius
Putzeysius er en slekt av biller i delgruppen (underfamilien) skyggeløpere (Trechinae) i familiegruppen løpebiller.
Utbredelse
Artene lever i Sør-Amerika (Peru, Chile).
Mázejohka
Mázejohka er en elv i Finnmark. Elvens navn er nordsamisk, og betyr «elven som bukter seg» Elven har gitt navn til bygda Masi (nordsamisk: Máze).
Michael Carøe
Michael Carøe (født 11. oktober 1960) er en dansk entertainer, skuespiller og sanger som er vokst opp i Søborg/Brønshøj ved København.
Han fikk sitt gjennombrudd i komikertrioen Plat, og er utdannet skuespiller fra Statens Teaterskole i årene 1981-1984.
STS-26
STS-61-C var en romferd, arrangert av NASA, med romfergen Discovery. Discovery ble skutt opp den 29. september 1988 og landet 3. oktober samme år. STS-61-C var den 24. romferden til NASA og Discoverys sjuende. Det var første romferden etter STS-51-L, som ble den skjebnesvangre Challenger-ulykken. Mottoet til ferden var «Return to Flight» (oversatt; tilbake til flying, innholdsmessig; tilbake til verdensrommet).
Mannskap
(#) Viser antall romferder de har vært på
Crewet tok utgangspunkt i dem som skulle vært med på STS-61-F, men som på grunn av Challenger-ulykken ble avlyst. Alle medlemmene i mannskapet var veteraner, som tilsier at de alle hadde vært i verdensrommet før.
Høydepunkter og oppsummering
Dette var den første fligten siden STS-4, hvor astronautene hadde på seg trykkdrakter under letting og landing. Hovedformålet med romferden var å transportere en sporing- og datasatellitt. Det oppsto to mindre problemer under romferden, men alle ble håndtert med stort alvor etter Challenger-ulykken. Det ble også gjort flere sentrale forsøk på romferden.
Grorudveien (Oslo)
Grorudveien (3-63, 4-62) er en vei i Oslo. Den går sørover fra Trondheimsveien ved Grorud og munner ut i Gransdalen på Furuset.
Veien fikk navn i 1877 etter Grorud gård. Den er ganske lang og går på tvers av Groruddalen. Bebyggelsen langs veien er variert. Blant adressene kan følgende nevnes:
1. divisjon ishockey for menn 1966/67
1. divisjon ishockey for menn 1966/67 var den 28. sesongen på øverste nivå i norsk ishockey. De fire beste fra grunnspillet gikk videre til sluttspillserien for å kåret Norgesmesteren. De to siste i grunnspillet rykket ned til 2. divisjon. For tredje gang i ishockeyligaens historie og første gang siden i 1939, gikk seriemesteren gjennom serien uten poengtap.
Zarina Kurbonova
Zarina Kurbonova (født 6. mai 1995) er en usbekisk gymnast som konkurrerer i rytmisk gymnastikk.
STS-29
STS-29 var en romferd, arrangert av NASA, med romfergen Discovery. Discovery ble skutt opp den 12. januar 1989 og landet 18. januar samme år. STS-29 var den 28. romferden til NASA og Discoverys åttende.
1. divisjon ishockey for menn 1966/67
Sluttspillet
Se NM i ishockey 1967
Norsk gullsmedarbeiderforbund
Norsk gullsmedarbeiderforbund stiftet 31. mai 1909. Gikk inn i Norsk jern- og metallarbeiderforbund 1. januar 1985.
Liste over romaner om sjakk
Dette er en liste over romaner hvor sjakk spiller en fremtredende rolle.
STS-29
Mannskap
(#) Viser antall romferder de har vært på
Høydepunkter og oppsummering
Tredje og siste delen av Tracking and Data Relay satelliten (TDRS) ble transportet opp og ut i bane. Discovery hadde også med seg annen last, inkludert mange eksperimenter med rotter og egg. Et av eksperimentene var også deltagende i muligheten med å utforme romstasjonen Freedom, en stasjon som aldri ble noe av, men som likevel bidro til utviklingen av romstasjonen ISS.
Zarina Kurbonova
Hun representerte Usbekistan under Sommer-OL 2016 i Rio de Janeiro, der hun ble nummer 12 i mangekamp lagkonkurranse.
Karl Stenersen
Karl Stenersen (født 24. juni 1899 i Kristiania, død 3. mars 1983 i Oslo) var en norsk arkitekt.
Utdannelse og virke
Stenersen ble uteksaminert fra Norges tekniske høgskole i 1924. I 1925–26 var han ansatt hos Holger Sinding-Larsen og i 1926–33 hos Kristofer Lange. I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Fra 1933 hadde han egen praksis i Oslo. Under krigen arbeidet Stenersen som gjenreisingsarkitekt i Molde og Vestnes, og etter krigen hadde han igjen egen praksis i Oslo.
Blant Stenersens verker er en håndfull T-banestasjoner i Oslo og tre kirker i Valdres.
Marta Rostoburova
Marta Rostoburova (født 29. mars 1996) er en usbekisk gymnast som konkurrerer i rytmisk gymnastikk.
Hun representerte Usbekistan under Sommer-OL 2016 i Rio de Janeiro, der hun ble nummer 12 i mangekamp lagkonkurranse.
Riddick
Riddick er en amerikansk action-sci-fi-film fra 2013. Filmen er den tredje i Chronicles of Riddick-serien, etter Pitch Black (2000) og The Chronicles of Riddick (2004). Den er, som de to forrige filmene, skrevet og regissert av David Twohy, mens Vin Diesel igjen spiller tittelrollen som Riddick.
Handling
Riddick (Vin Diesel) ble forlatt til døden på en solforbrent planet som ser ut til å være livløs. Det viser seg imidlertid at han må kjempe for å holde seg i live når han støter på fremmede rovdyr som er dødeligere enn noe menneske han har møtt. I håp om å komme seg vekk må Riddick aktivere nødbluss, og dermed varsler han en gruppe leiesoldater som alle er på jakt etter skuddpremien som er på Riddicks hode, og de ankommer planeten via skip og som ikke har intensjoner om å forlate planeten uten å drepe ham. I tillegg er tiden i ferd med å løpe ut, siden en storm ingen kan overleve er på vei mot planeten.
Zoi Kontogianni
Zoi Kontogianni (født 19. september 1997) er en gresk gymnast som konkurrerer i rytmisk gymnastikk.
Hun representerte Hellas under Sommer-OL 2016 i Rio de Janeiro, der hun ble nummer 13 i mangekamp lagkonkurranse.
Hünkâr İskelesi-traktaten
Hünkâr Iskelesi-traktaten (oftest skrevet Unkiar Skelessi-traktaten, oversatt til Traktaten om «den kongelige brygge» eller «Sultans brygge») var en traktat inngått mellom det russiske imperiet og det ottomanske riket 8. juli 1833, med militær hjelp av Russland mot Mehmed Ali samme år. Traktaten førte til en allianse mellom de to makter, så vel som en garanti for at ottomanene stengte Dardanellene for utenlandsk krigsskip hvis russerne bad om det. Traktaten ville få betydelige konsekvenser i forholdet til Det ottomanske imperiets utenlandske forbindelser, spesielt Storbritannia og Irland, og vakte bekymring for de andre stormaktene i Europa.
Refleksjonskoeffisient
Refleksjonskoeffisienten er en parameter som beskriver hvor mye av en bølge som blir reflektert når bølgen møter en endring i impedans. Det er vanligvis en kompleks parameter som beskriver både amplitude og fase til reflektert bølge. Den brukes for eksempel innen optikk for å beskrive hvor mye som reflekteres når lys treffer en flate til et materiale med en annen refraksjonsindeks. Koeffisienten brukes også innenfor akustikk og for transmisjonslinjer.